Мәскеу мен Бакудың дауы: Тоқаев кім жағында?
"Мәскеу мен Бакудың дауы: Тоқаев кім жағында?" | "https://abai.kz/post/192695"
TITLE: Мәскеу мен Бакудың дауы: Тоқаев кім жағында?
URL: https://abai.kz/post/192695
META: "Мәскеу мен Бакудың дауы: Тоқаев кім жағында?" | "https://abai.kz/post/192695"
DATE: 30.12.2024
AUTHOR(s): Abai.kz
TOTAL WORDS: 288
TEXT: Мәскеумен мен Бакудың дауында, Тоқаев Әзербайжан жағында екенін растады, - Minval.az Ұшақ апаты төңірегіндегі күрделі жағдайда Тоқаев принципті ұстаным көрсетті. Осылайша, Мәскеу мен Баку арасындағы дауда Қазақстан өз сөзін айтты: Астана қара жәшіктерді Ресей лобби жасаған ТМД-ның Халықаралық авиация комитетіне беруден бас тартты. Бұған қоса, қазақстандық тарап борттағы оттегі баллонының жарылысы туралы нұсқа Ресейден алынғанын мәлімдеп, тағы бір жалған ақпаратты жоққа шығарды. Көлік министрі Марат Қарабаев басқаратын ұшақ апатын тергеу комиссиясы қара жәшіктерді Бразилияның авиациялық оқиғаларды тергеу орталығына (CENIPA) жіберу туралы шешім қабылдағанын, бұл шешім Әзербайжан және Ресеймен кеңесуден кейін жасалғанын хабарлады. Бұл шешім Тоқаевтың осы мәселе бойынша Баку жағында екенін айқын көрсетеді. Қазақстан Мәскеудің орасан зор қысымына қарамастан, кінәлілерді жазалау және объективті тергеу жүргізуге деген қызығушылығын растады, осылайша жанама түрде Баку жағына шықты. Ал Ресей бұл жағдайдан, жұмсақ айтқанда, масқара болып шықты. Кремль Әзербайжанмен, осы күнге дейін маңызды әріптес саналған елмен қарым-қатынасты әжептәуір бұзды. Оның үстіне, Мәскеудің әрекеттері Украинадағы соғысқа қарамастан Ресейге қолдау білдірген Әзербайжан халқының бір бөлігінің пікіріне әсер етті. Енді бұл көзқарастар түбегейлі өзгерді. Қазақстан Әзербайжанның ішінде өзінің беделін еселеп арттырды. Егер дәл қазір Баку көшелерінде сауалнама жүргізілсе, Қазақстан Түркиядан кейін ең жақын және дос елдердің қатарында болар еді. Оның үстіне, бүгін қолдау көрсетуге арналған митинг өтсе, Әзербайжан халқы міндетті түрде Қазақстанның туын алып шығар еді. Бұл Қарабақ соғысы кезінде Баку көшелерінде Түркия, Израиль және Пәкістанның тулары көрінген жағдайды еске түсіреді. Кеше Әзербайжан президенті Алиев Тоқаевпен телефон арқылы сөйлесті. Бүгін ол: «Осы ауыр сынақтан кейін Қазақстанмен достығымыз бен бауырластығымыз одан әрі нығая түсті», – деп мәлімдеді. Алиев Қазақстаннан бұл мәселеде ең дұрыс шешім қабылдағанына нақты кепілдік алды. Астана нағыз түркілік бірлікті көрсетті. Баку сияқты, Астана да өз тәуелсіздігін дәлелдеп, Кремльде әлі күнге дейін айтылып жүргендей, Ресейдің сателлиті емес екенін көрсетті. Бұны мойындауға тура келеді. Abai.kz
